মাগুরা, ৩০ জুন ২০১৮ (বাসস) : অসচ্ছল নারী পুরুষককে সরকারি খরচে আইনী সহায়তা দেবার পাশাপাশি মাগুরা জেলা লিগ্যাল এইড কমিটি বিচারপ্রার্থীদের এবং তাদের সাথে আসা শিশু সন্তানকে দুপুরের খাবার ও যাতায়াত ভাতা দিচ্ছে। বেসরকারি বিভিন্ন সংস্থা ও সচ্ছল ব্যক্তি নিজ উদ্যোগে এ বিষয়ে আর্থিক সহায়তা দিচ্ছেন। মাগুরা জেলা লিগ্যাল এইড কমিটির জন্য যা একটি ব্যতিক্রমী সফলতা। মাগুরা জেলা লিগ্যাল এইড কমিটির এক মত বিনিময় সভায় এ তথ্য দিয়েছেন জেলা লিগ্যাল এইডের কমিটির চেয়ারম্যান জেলা ও দায়রা জজ শেখ মফিজুর রহমান।